শীর্ষনিউজ ডেস্ক: মালয়েশিয়ায় বিদেশি শ্রমিকদের লেভি বাড়ছে ২০ শতাংশ। সঙ্গে যুক্ত হচ্ছে ৩০০ থেকে ১৫০০ রিংগিত শ্রমিক বন্ড নামের নতুন কর! তবে বিদেশি কর্মীর সংখ্যার ওপর নির্ভর করবে করের পরিমাণ। দেশটিতে কর্মরত বিদেশি কর্মীদের লেভি (কর) গ্রহণের ‘প্রস্তাবিত মাল্টি-স্টিয়ার লেভি পদ্ধতি’ আগামী বছরের মধ্যে বাস্তবায়িত হচ্ছে বলে জানিয়েছেন মালয়েশিয়ার স্বরাষ্ট্রমন্ত্রী তানশ্রী মহিউদ্দিন ইয়াসিন। তিনি সাংবাদিকদের জানিয়েছেন, সরকার সকল শিল্পের যথাযথ পরিমাণের লেভি নির্ধারণের জন্য সংশ্লিষ্ট সকল সেক্টরের প্রতিনিধিদের সঙ্গে সাক্ষাৎ করেছেন।